
            REPUBLIKA HRVATSKA
VUKOVARSKO-SRIJEMSKA ŽUPANIJA 
                  OPĆINA CERNA
            OPĆINSKI NAČELNIK 

KLASA: 024-02/24-01/12
URBROJ: 2196-11-01-25-2
Cerna,  25. ožujka 2025. 

Na temelju članka 35.b Zakona o lokalnoj i područnoj (regionalnoj) samoupravi (''Narodne novine'' br. 33/01, 60/01, 129/05, 109/07, 125/08, 36/09,  150/11,  144/12, 19/13, 137/15,123/17, 98/19 i 144/20), te članka 44. stavak 1. Statuta Općine Cerna („Službeni vjesnik“ Vukovarsko-srijemske županije, br. 13/09, 2/13, 24/14, 8/18 i 4/21), općinski načelnik Općine Cerna donio je slijedeće

I Z V J E Š Ć E
o radu općinskog načelnika Općine Cerna za razdoblje srpanj-prosinac 2024. godine


I. UVODNI DIO

Člankom 35.b Zakona o lokalnoj i područnoj (regionalnoj) samoupravi (''Narodne novine'' br. 33/01, 60/01, 129/05, 109/07, 125/08, 36/09,  150/11,  144/12, 19/13 , 137/15, 123/17 i 98/19), propisano je da općinski načelnik dva puta godišnje podnosi polugodišnje izvještaje predstavničkom tijelu. Sukladno članku 48. istog Zakona, općinski načelnik priprema prijedloge općih akta, izvršava ili osigurava izvršavanje općih akata predstavničkog tijela, usmjerava djelovanje upravnih tijela jedinice lokalne samouprave u obavljanju poslova iz njihovoga samoupravnog djelokruga, te nadzire njihov rad, upravlja i raspolaže nekretninama i pokretninama u vlasništvu jedinice lokalne samouprave, kao i njezinim prihodima i rashodima, u skladu sa zakonom i statutom, te obavlja i druge poslove utvrđene statutom.

U izvještajnom razdoblju srpanj - prosinac 2024. godine, općinski načelnik Općine Cerna, u okviru svog djelokruga, obavljao je izvršne poslove iz samoupravnog djelokruga općine koji su mu povjereni zakonom, Statutom Općine Cerna, utvrđivao je prijedloge općih akata koje donosi Općinsko  vijeće, izvršavao je i osiguravao izvršavanje općih akata Općinskog vijeća te drugih akata Općinskog vijeća, upravljao nekretninama i pokretninama u vlasništvu Općine kao i prihodima i rashodima Općine, usmjeravao djelovanje Jedinstvenog upravnog odjela Općine u obavljanju poslova iz samoupravnog djelokruga Općine, nadzirao njihov rad, te obavljao i druge poslove u skladu sa zakonom, Statutom Općine i aktima Općinskog vijeća.
	




II. DJELOVANJE OPĆINSKOG NAČELNIKA

Djelovanje Općinskog načelnika odvijalo se kroz rad Jedinstvenog upravnog odjela koji je tehnička osnova rada Općinskog načelnika. 

U izvještajnom razdoblju poduzete su sljedeće aktivnosti u smislu razvoja i razvitka Općine Cerna:


· 9. srpnja 2024. godine, Općina Cerna i Plinara Istočne Slavonije d.o.o. zaključili su Ugovor o opskrbi plinom javne ustanove dječjeg vrtića Hlapić Cerna.
· 18. srpnja 2024. godine, Općina Cerna i Vukovarsko-srijemska županija zaključili su Sporazum o sufinanciranju projekta medijske kampanje borbe protiv ovisnosti o duhanskim proizvodima, alkoholu i drogama na području Vukovarsko-srijemske županije
· 18. srpnja 2024. godine, Općina Cerna i Vukovarsko-srijemska županija zaključili su Sporazum o sufinanciranju dijela plaće videćeg pratitelja zaposlenog u Udruzi slijepih Vukovarsko-srijemske županije
· 19. srpnja 2024. godine, Općina Cerna i Vukovarsko-srijemska županija zaključili su Sporazum o sufinanciranju projekta organiziranog besplatnog prijevoza umirovljenika slabijeg imovnog statusa u toplice tijekom godine
· 26. srpnja 2024. godine, Općina Cerna i Ministarstvo prostornoga uređenja, graditeljstva i državne zaključili su Ugovor o dodjeli bespovratnih sredstava za projekte koji se financiraju iz Nacionalnog plana oporavka i otpornosti 2021. - 2026. godina za projekt Izmjene i dopune Prostornog plana uređenja Općine Cerna. Projekt je financiran u 100% iz fondova Europske unije, u iznosu od 28.000,00 eura.
· 29. srpnja 2024. godine, Općina Cerna i Zadruga Janja zaključili su Ugovor za nabavu školskih radnih bilježnica. Ugovor je zaključen na temelju provedenog postupka jednostavne nabave. Ukupna vrijednost nabave iznosi 21.707,08 eura.
· 30. srpnja 2024. godine, Općina Cerna i Ministarstvo demografije i useljeništva zaključili su Ugovor o dodjeli financijske potpore za provedbu edukativnih, kulturnih i sportskih aktivnosti djece predškolske dobi i djece od I. do IV. razreda osnovne škole. Ukupna vrijednost ugovora i provedbe projekta je 29.840,00 eura.
· 30. srpnja 2024. godine, Općina Cerna i Insako d.o.o. zaključili su ugovor o nabavi robe koja je potrebna za provedbu projekta Zaželi dobro svojoj zajednici. Ukupna vrijednost nabave je 3.087,50 eura s PDV-om.
· 6. kolovoza 2024. godine, Općina Cerna i Elektro Čop d.o.o. zaključili su Ugovor o izvođenju radova za Izgradnju javne rasvjete u zoni Zagrađe. Ugovor je sklopljen nakon provedenog postupka jednostavne nabave. Ukupna vrijednost izvođenja radova iznosi 33.326,25 eura s PDV-om.
· 1. rujna 2024. godine, Općina Cerna i Dječji vrtić Kosjenka zaključili su Ugovor o financiranju asistenta u vrtiću. Ukupna vrijednost ugovora je 5.871,60 eura.
· 2. rujna 2024. godine, Općina Cerna i LIKE2LEARN d.o.o. zaključili su Ugovor o pružanju usluge učenja engleskog jezika prema Helen Doron metodi. Ugovor se sklapa za razdoblje provedbe projekta sukladno Ugovoru o dodjeli financijske potpore za provedbu edukativnih, kulturnih i sportskih aktivnosti djece predškolske dobi i djece od I. do IV. razreda osnovne škole.
· 2. rujna 2024. godine, Općina Cerna i NK Tomislav Cerna zaključili su Ugovor o pružanju usluge sportskih aktivnosti – škola nogometa za djecu uzrasta od I. do IV. razreda osnovne škole. Ugovor se sklapa za razdoblje provedbe projekta sukladno Ugovoru o dodjeli financijske potpore za provedbu edukativnih, kulturnih i sportskih aktivnosti djece predškolske dobi i djece od I. do IV. razreda osnovne škole.
· 2. rujna 2024. godine, Općina Cerna i RK Multinorm Cerna zaključili su Ugovor o pružanju usluge sportskih aktivnosti – škola rukometa za djecu uzrasta od I. do IV. razreda osnovne škole. Ugovor se sklapa za razdoblje provedbe projekta sukladno Ugovoru o dodjeli financijske potpore za provedbu edukativnih, kulturnih i sportskih aktivnosti djece predškolske dobi i djece od I. do IV. razreda osnovne škole.
· 6. rujna 2024. godine, Općina Cerna i Polet d.o.o. zaključili su Ugovor o sufinanciranju troškova prijevoza učenika srednjih škola.
· 6. rujna 2024. godine, Općina Cerna i HGSS  stanica Vinkovci zaključili su Sporazum na temelju Zakona o Hrvatskoj gorskoj službi spašavanja. Ukupna vrijednost sporazuma iznosi 663,61 euro.
· 9. rujna 2024. godine, Općina Cerna i Cestorad d.d. zaključili su Ugovor za radove na sanaciji otpada divljeg odlagališta u Cerni. Ugovor je zaključen nakon provedenog postupka jednostavne nabave, dok ukupna vrijednost radova iznosi 81.773,75 eura s PDV-om. Provedbu ovoga projekta sufinancira Fond za zaštitu okoliša i energetsku učinkovitost. 
· 9. rujna 2024. godine, Općina Cerna i Meditronik d.o.o. zaključili su Ugovor za Nabavu dva kućišta i opreme za smještanje stacionarnog uređaja za mjerenje brzine vozila.
· 19. rujna 2024. godine, Općina Cerna i Elektro Čop d.o.o. zaključili su Ugovor o uređenju dječjeg igrališta u Šiškovcima. Ugovor je sklopljen nakon provedenog postupka jednostavne nabave, a sama vrijednost ugovora iznosi 82.688,74 eura s PDV-om.
· 20. rujna 2024. godine, Općina Cerna i Kreativni svijet zaključili su Ugovor o pružanju usluge učenja prema NTC metodi. zaključili su Ugovor o pružanju usluge učenja engleskog jezika prema Helen Doron metodi. Ugovor se sklapa za razdoblje provedbe projekta sukladno Ugovoru o dodjeli financijske potpore za provedbu edukativnih, kulturnih i sportskih aktivnosti djece predškolske dobi i djece od I. do IV. razreda osnovne škole.
· 26. rujna 2024. godine, Općina Cerna i Ministarstvo prostornoga uređenja, graditeljstva i državne imovine zaključili su Ugovor o sufinanciranju projekta „Uređenje dječjeg igrališta u Šiškovcima“. Ukupan iznos bespovratnih sredstava je 40.700,00 eura. 
· 27. rujna 2024., Općina Cerna i HEP Opskrba zaključili su Dodatak Ugovora o opskrbi električnom energijom.
· 4. listopada 2024. godine, Općina Cerna i Plinara istočne Slavonije d.o.o. zaključili su Ugovor o priključenju na distribucijski sustav zgrade dječjeg vrtića Hlapić Cerna.
· 14. listopada 2024. godine, Općina Cerna i Katić, obrt za iskope zaključili su Ugovor za označavanje lokacije u cilju sprječavanja daljnjeg otpada. Ugovor je zaključen nakon provedenog postupka jednostavne nabave. Ukupna vrijednost izvođenja radova iznosu 21.000,00 eura s PDV-om.
· 30. listopada 2024. godine, Općina Cerna i Katić, obrt za iskope zaključili su Ugovor za Sanaciju dijela pješačke staze u ulici J.J. Strossmayera u Šiškovcima. Ugovor je zaključen nakon provedenog postupka jednostavne nabave. Ukupna vrijednost radova iznosi 49.833,75 eura s PDV-om.
· 30. listopada 2024. godine, Općina Cerna i Cestorad d.d. zaključili su Ugovor o javnim radovima za Sanaciju ceste u ulici Kralja Zvonimira faza II. ugovor je zaključen nakon provedenog otvorenog postupka javne nabave. Ukupna vrijednost izvođenja radova iznosi 167.840,78 eura s PDV-om.
· 5. studenog 2024. godine, općina Cerna i Periska d.o.o. zaključili su Ugovor o poslovnoj suradnji za projekt „Naučimo plivati – škola plivanja“ za školsku godinu 2024./25.
· 22. studenog 2024. godine, Općina Cerna i HŽ Infrastruktura d.o.o. zaključili su Ugovor o zakupu zemljišta. Ugovor se zaključuju u svrhu skladištenja (deponiranja) građevinskog materijala.
· 27. studenog 2024. godine, Općina Cerna i Agencija za plaćanja u poljoprivredi, ribarstvu i ruralnom razvoju zaključili su Ugovor o financiranju projekta „Rekonstrukcija prometnice, parkirališta i pješačke staze u ulici Josipa Kozarca u Cerni. Ukupna vrijednost potpore iznosi 1.335.599,48 eura.
· 2. prosinca 2024. godine, Općina Cerna i Ministarstvo zaštite okoliša i zelene tranzicije kao nadležno tijelo te Fond za zaštitu okoliša i energetsku učinkovitost kao provedbeno tijelo zaključeni su Ugovor o dojeli bespovratnih sredstava za projekt „Izgradnja reciklažnog dvorišta u Cerni“. Ukupan iznos bespovratnih sredstava je 440.615,20 eura.
· 6. prosinca 2024. godine, Općina Cerna i Gradska knjižnica i čitaonica Vinkovci zaključili su Ugovor o opskrbi knjižničnom građom putem bibliobusne službe kao pokretne knjižnice. Ugovor se sklapa za period 1. siječnja do 31. prosinca 2025 godine. Ukupna vrijednost ugovora iznosi 3.055,00 eura.
· 11. prosinca 2024. godine, Općina Cerna i Karlić d.o.o. zaključili su Ugovor za uređenje zelene površine u ulici Braće Radića u Cerni. Ugovor je zaključen nakon provedenog postupka jednostavne nabave. Ukupna vrijednost ugovora iznosi 16.071,89 eura s PDV-om.
· 11. prosinca 2024. godine, Općina Cerna i T.A.F. GRADITELJSTVO zaključili su Ugovor o javnim radovima na izgradnji biciklističko pješačke staze u ulici Jurišićeva u Cerni. Ugovor je zaključen nakon provedenog otvorenog postupka jave nabave. Ukupna vrijednost izvođenja radova iznosi 219.441,64 eura s PDV-om.
· 17. prosinca 2024. godine, Općina Cerna i HEP d.d. zaključili su Ugovor o ustanovljenju prava služnosti postavljanja i održavanja podzemne niskonaponske mreže na k.č.br. 2955.
· 17. prosinca 2024. godine, Općina Cerna i HEP d.d. zaključili su Ugovor o ustanovljenju prava služnosti postavljanja i održavanja podzemne niskonaponske mreže na k.č.br. 2608/ 85, 2939, 2617/17.
· 19. prosinca 2024. godine, općina Cerna i Vukovarsko srijemska županija zaključili su Sporazum o sufinanciranju projekta „Sanacija pješačke staze u Ulici J.J. Strossmayera u Šiškovcima“. Ukupna vrijednost sporazuma iznosi 10.000,00 eura.
· 20. prosinca 2024. godine, Općina Cerna i JAVNA VATROGASNA POSTROJBA GRADA ŽUPANE zaključili su Ugovor o povezivanju sustava za dojavu požara na vatrogasnu postrojbu za štićeni objekt Dječji vrtić Hlapić Cerna.
· 27. prosinca 2024. godine, Općina Cerna i Salamon d.o.o. zaključili su Ugovor o javnim radovima na izgradnji reciklažnog dvorišta u Cerni. Ugovor je zaključen nakon provedenog otvorenog postupka javne nabave. Ukupna vrijednost izvođenja radova iznosi 518.521,56 eura s PDV-om.
· 30. prosinca 2024. godine, Općina Cerna i Slavonija projekt d.o.o. zaključuju Ugovor o usluzi stručnog nadzora nad Izgradnjom reciklažnog dvorišta u Cerni. Ugovor je zaključen nakon provedenog postupka jednostavne nabave, dok ukupna vrijednost usluge iznosi 15.412,50 eura. 


1. U području financija 

U izvještajnom razdoblju inicirao  sam i nadzirao poslove vezane uz izvršavanje Proračuna, izradu izvješća u svezi s izvršenjem Proračuna, prikupljanje prihoda koji pripadaju Općini te druge poslove  vezane za financijsko poslovanje Općine.
Iz djelokruga u ovom području odnosno praćenju i unapređivanju izvršavanja Proračuna Općine Cerna za 2024. godinu izdvaja se slijedeće:



a) Proračun
Na 25. sjednici općinskog vijeća održanoj 13. kolovoza izglasane su III. Izmjene i dopune Proračuna Općine Cerna za 2024. godinu, a na 26. sjednici održanoj 08. listopada izglasane su IV. Izmjene i dopune Proračuna Općine Cerna za 2024. godinu. Dana 18. prosinca na 28. sjednici općinskog vijeća izglasane su V. Izmjene i dopune Proračuna Općine Cerna za 2024. godinu.  Nastoji se transparentno prikazati kvartalna izvršenja proračuna. 

b) Prihodi 
· Komunalna i grobna naknada
U navedenom periodu prati se naplata prihoda komunalne i grobne naknade. Ostvareni prihodi komunalne naknade za iznose 44.901,82 €. Prihodi grobne naknade iznose 6.416,51 €, a prihodi na osnovi grobnih usluga iznose kako slijedi: zakup grobnog mjesta 900,00 €, nadgrobni uređaji 1.230,00 €, ukop pokojnika 3.166,36 €.

· Poljoprivredna zemljišta
Općina ima zaključenih 9 ugovora o privremenom korištenju Općinskog poljoprivrednog zemljišta te 21 ugovora o Zakupu državnog poljoprivrednog zemljišta. Prihod od zakupa općinskog poljoprivrednog zemljišta u izvještajnom razdoblju iznosi 15.487,37 €, a prihod od zakupa državnog poljoprivrednog zemljišta iznosi 6.612,50 €. 

· Koncesija
U izvještajnom razdoblju nije bilo prihoda od koncesije.


· Doprinosi za šume
U izvještajnom razdoblju srpanj - prosinac 2024. godine prihodi od doprinosa za šume iznose 123.914,07 €, s tim da je zaduženo potraživanje od Hrvatskih šuma za razdoblje 10.-12./2024. u iznosu od 233.897,37 € koje je uplaćeno u 2025. godini. 

c) Likvidnost
Prihodi  Proračuna Općine Cerna u drugoj polovici 2024. godine ostvareni su u ukupnom iznosu od 2.273.458,93 EUR, dok su rashodi Općine Cerna ostvareni su u ukupnom iznosu od 3.209.854,99  EUR. 

d) Rezerva proračuna
Sredstva rezerve proračuna nisu korištena.

e) Imovina
U izvještajnom razdoblju nije nabavljeno opreme. 

f) Informacijski sustav
U izvještajnom razdoblju nabavljeno je informatičke opreme u vrijednosti 233,50 € koji čini Canon printer.

g) Transparentnost
U skladu sa Zakonom o proračunu redovito je objavljivano i ažurirano stanje isplata iz općinskog proračuna na mrežnim stranicama Općine Cerna putem rubrike “Transparentnost”



2. U području urbanizma, graditeljstva i zaštite okoliša

Redovno se obavljaju djelatnosti vezane za osiguranje uvjeta uređenja prostora, gospodarenje prostorom Općine kroz uređenje prostora i zemljišta, kao i poslovi koji se odnose na skrb i unapređenje okoliša. 

Na održavanje građevinskih objekata u vlasništvu općine kroz investicijsko održavanje utrošeno je 36.124,68 €.
Troškovi deratizacije i dezinsekcije u predmetnom izvještajnom razdoblju iznosili su  13.225,33 €.

a) U području zaštite okoliša
Krajem 2024.godine plaćeno je zbrinjavanje animalnog otpada u iznosu od 5.975,95 €. Na uređenje okoliša u izvještajnom razdoblju utrošeno je 837,15 €. Za veterinarske usluge, hvatanje i zbrinjavanje pasa te njihovo udomljavanje utrošeno je 1.964,70 €.

b) U području gospodarenja otpadom 
Za zbrinjavanje komunalnog otpada u izvještajnom razdoblju srpanj - prosinac 2024. godine utrošena su sredstva u iznosu od 8.584,14 €.
Za najam mobilnog reciklažnog dvorišta utrošena sredstva u ovom izvještajnom razdoblju iznose 5.440,99 €.
Od 2022. godine imamo obvezu mjesečnog plaćanja naknade za korištenje odlagališta komunalnog otpada gradu Županji. U izvještajnom razdoblju u tu svrhu utrošilo se 6.655,60 €.


3. U području komunalnog gospodarstva 

Komunalni doprinos i komunalna naknada su prihodi Općine namijenjeni za gradnju i održavanje komunalne infrastrukture. Radi zakonitog korištenja ovih sredstava, praćene su potrebe za gradnjom i održavanjem komunalne infrastrukture te način i opseg naplate ovih prihoda sukladno donesenim programima održavanja te gradnje objekata i uređaja komunalne infrastrukture u 2024. godini.
U izvještajnom razdoblju  srpanj - prosinac 2024.godine s osnove uplata sredstava od komunalnog doprinosa ostvaren je prihod u iznosu od 10.871,83 €, a s osnove prihoda od sredstava uplaćenih od komunalne naknade u iznosu od 44.901,82 €. Sukladno programima održavanja i gradnje objekata i uređaja komunalne infrastrukture od 7.- 12. 2024. godini rashodi su kako stoji u tablicama:

· Program građenja objekata i uređaja komunalne infrastrukture
	Opisi poslova po objektima
	Iznos u eurima

	Sanacija pješačkih staza u Šiškovcima
	50.978,86

	Dodatna ulaganja na zgradi Lovačkog doma
	8.462,50

	Sigurnost u prometu
	13.950,00

	Rekonstrukcija kolnika u ulici K. Zvonimira- II. dio
	77.311,71

	Zacjevljenje oborinskog kanala
	17.331,51

	UKUPNO
	169.534,58






· Program održavanja komunalne infrastrukture
	Naziv operacije
	Iznos u eurima

	Revitalizacija javnih površina-javni rad (plaće)
	6.835,87

	Program  održavanja nerazvrstanih cesta
	7.183,25

	Program održavanja javne rasvjete
	16.375,42

	Program komunalnog održavanja javnih površina
	49.159,15

	Program održavanja groblja
	200,00

	Program održavanja poljskih puteva
	12.408,25

	UKUPNO
	92.161,94



4. U području prometa
Vodi se briga o održavanju nerazvrstanih cesta, provedene su aktivnosti na sanaciji i održavanju nerazvrstanih cesta, održavanju poljskih putova, stavljanju signalizacije.

5. U području razvoja poljoprivrede i gospodarstva
Vršile su se redovne kontrole  u vidu obrađenosti poljoprivrednih površina. 
Dodijelile su se subvencije za mlade obrtnike i trgovačka društva na području Općine Cerna u sveukupnom iznosu od 22.100,00 €.
	

6. U području odgoja i obrazovanja, predškolskog odgoja i osnovnog školstva
Za učenike srednjoškolskog obrazovanja Općina financira prijevoz do mjesta pohađanja nastave. Dodjeljuju se stipendije, te jednokratne studentske pomoći. Također, sufinancira se nabava radnih bilježnica i materijala za učenike osnovne škole, a novčane pomoći se dodjeljuju za učenike srednjih škola. Navedene djelatnosti financirane su donacijama iz općinskog proračuna te su od 1.7.2024. do 31.12.2024. godine utrošena sredstva kako slijedi u tablici:

	Naziv
	Iznos u eurima

	Stipendije
	8.600,00

	Prijevoz učenika
	4.194,50

	Sufinanciranje kupovine udžbenika i radnih materijala
	47.429,13

	UKUPNO
	60.223,63



Općina sufinancira rad dječjeg vrtića te je osigurala asistenta za djecu s poteškoćama u razvoju. Iznos subvencije za svako dijete iznosi 110,00 €.

	Naziv
	Iznos u eurima

	Sufinanciranje vrtića
	58.165,33

	Asistent u vrtiću
	1.957,20

	UKUPNO
	60.122,53



7. U području socijalne skrbi i zdravstva
Nastojali smo u skladu sa financijskim mogućnostima zadovoljiti potrebe  građana u području socijalne skrbi i zaštite zdravlja iz Socijalnog programa za 2024. godinu primjenom mjera i brigom za socijalno ugrožene građane i to kroz jednokratne novčane pomoći, pomoć oko plaćanja troškova za osnovne životne potrebe, pomoć obiteljima socijalno najugroženijih, božićnice umirovljenicima, te donacije koje smo po zakonu dužni isplatiti hrvatskom crvenom križu. 

	Naziv
	Iznos u eurima

	Pomoć obiteljima i kućanstvima
	10.636,74

	Troškovi stanovanja
	3.774,45

	Hrvatski crveni križ
	6.400,48

	Pomoć umirovljenicima
	34.340,00

	UKUPNO
	55.151,67



8. U području kulture i udruga građana
U sklopu programa javnih potreba u kulturi financiramo rad udruga na području kulture te prema prijavljenim programima financiramo potrebe udruga građana te udruga iz područja kulture. Prema javnom pozivu za financiranje rada udruga na području Općine Cerne prijavilo se ukupno 5 udruga iz područja kulture te 3 udruge iz područja građana. Osim udruga financiranih prema javnom pozivu, dodjeljujemo donacije i ostalim potrebitim udrugama.

	Naziv
	Iznos u eurima

	Donacije udrugama u kulturi
	13.950,00

	Donacije udrugama građana
	6.300,00

	Manifestacije
	121.365,17

	Ostale udruge
	2.650,00

	UKUPNO
	144.265,17




9. U području sporta
Aktivno smo provodili poslove  s ciljem poticanja i promicanja sporta na području općine Cerna. Financijski smo pomagali rad sportskih udruga koje su kroz prijavu na javni poziv iskazali potrebu da sufinanciranjem, a takvih je bilo ukupno 13. U izvještajnom razdoblju za rad sportskih udruga izdvojili smo 75.520,00 €. 
	
10.  U području demografskog razvitka Općine
U 2024.godini Općina Cerna je u proračunu osigurala sredstva za poticaj za stambeno zbrinjavanje mladih. Od srpnja do prosinca 2024.godine izdvojilo se 60.200,00 € za takve potrebe. Od siječnja 2024.godine iznos naknade za obitelji kao prijavitelje iznosi 4.000,00 € dok samci ostvaruju pravo na jednokratnu naknadu od 2.700,00 €. Općina isplaćuje naknadu za novorođeno dijete te je u izvještajnom razdoblju isplaćeno 16.922,17 €.

11. Izgradnja dječjeg vrtića
Općina Cerna je krajem 2023. godine započela s izgradnjom dječjeg vrtića. U izvještajnom razdoblju za izgradnju ove kapitalne investicije utrošeno je 638.615,36 €.

12. Razvoj turizma
U području programa „Razvoj turizma“ Općina je započela izgradnju biciklističko-pješačke staze u ulici B. Radića u Cerni, te je u izvještajnom razdoblju utrošeno 407.954,49 €.  U planu je izgradnja biciklističko-pješačke staze u Jurišićevoj ulici, ali za tu investiciju u izvještajnom razdoblju nisu utrošena sredstva. 

13. Aktivna politika zapošljavanja
U izvještajnom razdoblju proveli smo program Pomoć starijima i nemoćnima – Program Zaželi – prevencija institucionalizacije. Na tu provedbu se utrošilo 212.737,46 € što je financirano u 100% iznosu od strane Europskog socijalnog fonda. 

III. ZAKLJUČAK
Podneseno Izvješće o radu općinskog načelnika Općine Cerna za razdoblje od 1.7.2024. do 31. 12.2024. godine sadrži prikaz poslova i zadataka iz nadležnosti općinskog načelnika kao izvršnog tijela Općine Cerna. 

                                                                                      		  OPĆINSKI NAČELNIK 
                                                                                          		Josip Štorek

